CELEX: 32004L0075
Language: el
Date: 2004-04-29 00:00:00
Title: ΟΔΗΓΙΑ 2004/75/ΕΚ ΤΟΥ ΣΥΜΒΟΥΛΙΟΥ ΤΗΣ 29.4.2004 ΓΙΑ ΤΗΝ ΤΡΟΠΟΠΟΊΗΣΗ ΤΗΣ ΟΔΗΓΊΑΣ 2003/96/ΕΚ ΌΣΟΝ ΑΦΟΡΆ ΤΗ ΔΥΝΑΤΟΤΗΤΑ ΓΙΑ ΤΗΝ ΚΎΠΡΟ ΝΑ ΕΦΑΡΜΟΖΕΙ, ΩΣ ΠΡΟΣ ΤΑ ΕΝΕΡΓΕΙΑΚΆ ΠΡΟΪΌΝΤΑ ΚΑΙ ΤΗΝ ΗΛΕΚΤΡΙΚΉ ΕΝΕΡΓΕΙΑ, ΠΡΟΣΩΡΙΝΕΣ ΑΠΑΛΛΑΓΕΣ Ή ΜΕΙΏΣΕΙΣ ΤΩΝ ΕΠΙΠΕΔΩΝ ΦΟΡΟΛΟΓΊΑΣ

30.4.2004         EL Επίσηµη Εφηµερίδα της Ευρωπαϊκής Ένωσης                         L 157/ 100
_______________________________________________________________________________
                          Ο∆ΗΓΙΑ 2004/75/ΕΚ ΤΟΥ ΣΥΜΒΟΥΛΙΟΥ
                                          της 29.4.2004
    για την τροποποίηση της οδηγίας 2003/96/ΕΚ όσον αφορά τη δυνατότητα για την Κύπρο να
  εφαρµόζει, ως προς τα ενεργειακά προϊόντα και την ηλεκτρική ενέργεια, προσωρινές απαλλαγές ή
                                µειώσεις των επιπέδων φορολογίας
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη Συνθήκη περί ιδρύσεως της Ευρωπαϊκής Κοινότητας, και ιδίως το άρθρο 93,
την πρόταση της Επιτροπής,
τη γνώµη του Ευρωπαϊκού Κοινοβουλίου1,
τη γνώµη της Ευρωπαϊκής Οικονοµικής και Κοινωνικής Επιτροπής2,
1
      Γνώµη που διατυπώθηκε την 20ή Απριλίου 2004 (δεν έχει ακόµη δηµοσιευθεί στην Επίσηµη
      Εφηµερίδα).
2
      Γνώµη που διατυπώθηκε την 31η Μαρτίου 2004 (δεν έχει ακόµη δηµοσιευθεί στην Επίσηµη
      Εφηµερίδα).
 ---pagebreak--- 30.4.2004         EL Επίσηµη Εφηµερίδα της Ευρωπαϊκής Ένωσης                         L 157/ 101
_______________________________________________________________________________
Εκτιµώντας τα εξής:
(33) Η οδηγία του Συµβουλίου 2003/96/ΕΚ της 27ης Οκτωβρίου 2003 σχετικά µε την
      αναδιάρθρωση του κοινοτικού πλαισίου φορολογίας των ενεργειακών προϊόντων και της
      ηλεκτρικής ενέργειας1 αντικατέστησε, από την 1η Ιανουαρίου 2004, την οδηγία του
      Συµβουλίου 92/81/EΟΚ της 19ης Οκτωβρίου 1992 για την εναρµόνιση των ειδικών φόρων
      κατανάλωσης που επιβάλλονται στα πετρελαιοειδή2 και την οδηγία 92/82/ΕΟΚ του
      Συµβουλίου της 19ης Οκτωβρίου 1992 για την προσέγγιση των συντελεστών των ειδικών
      φόρων κατανάλωσης στα πετρελαιοειδή3. Καθορίζει τις φορολογικές δοµές και τα επίπεδα
      φορολόγησης που πρέπει να επιβληθούν στα ενεργειακά προϊόντα και στην ηλεκτρική
      ενέργεια.
(34) Οι ελάχιστοι συντελεστές που έθεσε η οδηγία 2003/96/ΕΚ ενδέχεται να προκαλέσουν
      σηµαντικές οικονοµικές και κοινωνικές δυσκολίες σε ορισµένα κράτη µέλη, µεταξύ των
      οποίων η Κύπρος, λόγω του συγκριτικά χαµηλού επιπέδου ειδικού φόρου κατανάλωσης που
      εφάρµοζαν προηγουµένως, της τρέχουσας οικονοµικής µετάβασης των εν λόγω κρατών, των
      συγκριτικά χαµηλών επιπέδων των εσόδων τους και της περιορισµένης τους ικανότητας
      αντιστάθµισης της εν λόγω επιπλέον φορολογικής επιβάρυνσης µε την µείωση άλλων φόρων.
      Συγκεκριµένα, οι αυξήσεις των τιµών που επέφερε η εφαρµογή των ελάχιστων συντελεστών
      που όρισε η οδηγία 2003/96/ΕΚ είναι δυνατόν να έχουν αρνητικές συνέπειες στους πολίτες
      και στις εθνικές τους οικονοµίες, δηµιουργώντας, για παράδειγµα, δυσβάσταχτο βάρος για τις
      µικροµεσαίες επιχειρήσεις.
1
      ΕΕ L 283, 31.10.2003, σ.51.
2
      EE L 316, 31.10.1992, σ. 12. Οδηγία όπως τροποποιήθηκε τελευταία µε την οδηγία
      2003/96/ΕΚ.
3
      ΕΕ L 316, 31.10.1992, σ. 19. Οδηγία όπως τροποποιήθηκε τελευταία µε την οδηγία
      2003/96/ΕΚ.
 ---pagebreak--- 30.4.2004        EL Επίσηµη Εφηµερίδα της Ευρωπαϊκής Ένωσης                         L 157/ 102
_______________________________________________________________________________
(35) Πρέπει, συνεπώς, να επιτραπεί στην Κύπρο, σε προσωρινή βάση, να εφαρµόζει πρόσθετες
      απαλλαγές ή µειώσεις των επιπέδων φορολογίας, εάν αυτό δεν θα αποβεί εις βάρος της ορθής
      λειτουργίας της εσωτερικής αγοράς και δεν οδηγεί σε στρέβλωση του ανταγωνισµού.
      Επιπλέον, σύµφωνα µε τις αρχές βάσει των οποίων οι µεταβατικές περίοδοι χορηγήθηκαν
      αρχικά στο πλαίσιο της οδηγίας 2003/96/ΕΚ, τα µέτρα αυτά πρέπει να σχεδιαστούν έτσι ώστε
      να επιφέρουν σταδιακή εναρµόνιση µε τους ισχύοντες ελάχιστους κοινοτικούς συντελεστές.
(36) Η εν λόγω οδηγία δεν θίγει το αποτέλεσµα διαδικασιών που αφορούν στρεβλώσεις της
      λειτουργίας της ενιαίας αγοράς που µπορεί να εφαρµοστούν, ιδίως βάσει των άρθρων 87 και
      88 της συνθήκης. ∆εν απαλλάσσει τα κράτη-µέλη από την υποχρέωση να επισηµαίνουν
      ενδεχόµενες κρατικές ενισχύσεις στην Επιτροπή βάσει του άρθρου 88 της συνθήκης.
(37) Θα πρέπει να διευκρινιστεί η διατύπωση του άρθρου 30 της οδηγίας 2003/96/ΕΚ.
(38) Οι διατάξεις της παρούσας οδηγίας πρέπει να ισχύσουν από την ηµέρα της προσχώρησης των
      νέων κρατών µελών. Το επείγον του θέµατος δικαιολογεί παρέκκλιση από την περίοδο έξι
      εβδοµάδων που παρέχεται µε το σηµείο Ι.3 του πρωτοκόλλου για τον ρόλο των εθνικών
      Κοινοβουλίων στην Ευρωπαϊκή ΄Ενωση.
(39) Κατά συνέπεια, η οδηγία 2003/96/ΕΚ θα πρέπει να τροποποιηθεί αναλόγως,
ΕΞΕ∆ΩΣΕ ΤΗΝ ΠΑΡΟΥΣΑ Ο∆ΗΓΙΑ:
 ---pagebreak--- 30.4.2004        EL Επίσηµη Εφηµερίδα της Ευρωπαϊκής Ένωσης                          L 157/ 103
_______________________________________________________________________________
                                             Άρθρο 1
Η οδηγία 2003/96/ΕΚ τροποποιείται ως εξής:
(1)   Προστίθεται το εξής άρθρο :
«Άρθρο 18α
1.    Εκτός από τις περιόδους που ορίζονται στην παράγραφο 2 και εφόσον αυτό δεν οδηγεί σε
στρέβλωση του ανταγωνισµού, χορηγείται στα κράτη µέλη που αντιµετωπίζουν δυσκολίες στην
εφαρµογή των νέων ελάχιστων επιπέδων φορολόγησης µεταβατική περίοδος έως την 1η
Ιανουαρίου 2007, ιδίως για να µην τεθεί σε κίνδυνο η σταθερότητα των τιµών.
2.    Χορηγείται η άδεια στην Κύπρο να εφαρµόσει µεταβατική περίοδο έως την 1η Ιανουαρίου
2008 για να προσαρµόσει το εθνικό της επίπεδο φορολογίας του πετρελαίου ντίζελ και της
κηροζίνης που χρησιµοποιούνται ως καύσιµα κίνησης στο νέο ελάχιστο επίπεδο των 302 ευρώ ανά
1000 λίτρα και έως την 1η Ιανουαρίου 2010 ώστε να φτάσει σε 330 ευρώ. Εντούτοις, το επίπεδο
φορολογίας για το πετρέλαιο ντίζελ και τη κηροζίνη που χρησιµοποιείται ως καύσιµο δεν θα είναι
κατώτερο από 245 ευρώ ανά 1000 λίτρα από την 1η Μαΐου 2004.
Χορηγείται η άδεια στην Κύπρο να εφαρµόσει µεταβατική περίοδο από την 1η Ιανουαρίου 2010
για την προσαρµογή του εθνικού επιπέδου φορολογίας της αµόλυβδης βενζίνης που
χρησιµοποιείται ως καύσιµο κίνησης στο νέο ελάχιστο επίπεδο των 359 ευρώ ανά 1000 λίτρα.
Εντούτοις, το επίπεδο φορολογίας της αµόλυβδης βενζίνης που χρησιµοποιείται ως καύσιµο
κίνησης δεν µπορεί να είναι κατώτερο από 287 ευρώ ανά 1000 λίτρα από την 1η Μαΐου 2004.
 ---pagebreak--- 30.4.2004         EL Επίσηµη Εφηµερίδα της Ευρωπαϊκής Ένωσης                          L 157/ 104
_______________________________________________________________________________
3.    Εντός των µεταβατικών περιόδων που έχουν ορισθεί, τα κράτη µέλη θα µειώσουν σταδιακά
τις αντίστοιχές τους διαφορές όσον αφορά τα νέα ελάχιστα επίπεδα φορολογίας. Εντούτοις, όταν η
διαφορά µεταξύ του εθνικού επιπέδου και του ελάχιστου επιπέδου δεν υπερβαίνει το 3% του εν
λόγω ελάχιστου επιπέδου, το ενδιαφερόµενο κράτος µέλος περιµένει έως το τέλος της περιόδου για
την προσαρµογή του εθνικού του επιπέδου.»
(2)   Στο άρθρο 30 προστίθεται η ακόλουθη παράγραφος:
«Οι αναφορές στις καταργηθείσες οδηγίες θεωρούνται ως αναφορές στην παρούσα οδηγία.»
                                             Άρθρο 2
1.    Τα κράτη µέλη θέτουν σε ισχύ τις αναγκαίες νοµοθετικές, κανονιστικές και διοικητικές
διατάξεις για να συµµορφωθούν µε την παρούσα οδηγία από την ηµεροµηνία ενάρξεως ισχύος της
παρούσας οδηγίας. Κοινοποιούν δε αµέσως στην Επιτροπή το κείµενο των εν λόγω διατάξεων
καθώς και πίνακα αντιστοιχίας µεταξύ των εν λόγω διατάξεων και της παρούσας οδηγίας.
Οι διατάξεις αυτές, όταν θεσπίζονται από τα κράτη µέλη, περιέχουν αναφορά στην παρούσα οδηγία
ή συνοδεύονται από παρόµοια αναφορά κατά την επίσηµη δηµοσίευσή τους. Οι λεπτοµερείς
διατάξεις για την αναφορά αυτή καθορίζονται από τα κράτη µέλη.
2.    Τα κράτη µέλη κοινοποιούν στην Επιτροπή το κείµενο των βασικών διατάξεων της εθνικής
νοµοθεσίας που εγκρίνουν σχετικά µε τον τοµέα που καλύπτει η εν λόγω οδηγία.
 ---pagebreak--- 30.4.2004        EL Επίσηµη Εφηµερίδα της Ευρωπαϊκής Ένωσης                        L 157/ 105
_______________________________________________________________________________
                                           Άρθρο 3
Η παρούσα οδηγία αρχίζει να ισχύει υπό την επιφύλαξη και από την ηµεροµηνία έναρξης ισχύος
της συνθήκης προσχώρησης της Τσεχικής ∆ηµοκρατίας, της Εσθονίας, της Κύπρου, της Λεττονίας,
της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας. Τα
κράτη µέλη τη µεταφέρουν στο εσωτερικό τους δίκαιο την ίδια ηµέρα. Ενηµερώνουν αµελλητί την
Επιτροπή σχετικά.
                                           Άρθρο 4
Η παρούσα οδηγία απευθύνεται στα κράτη µέλη.
Λουξεµβούργο, 29.4.2004.
                                                                Για το Συµβούλιο
                                                                  Ο Πρόεδρος
                                                                   M. McDOWELL
                                    ____________________